РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/30-13

30. јануар 2013. године

Б е о г р а д

З А П И С Н И К

7. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ НАРОДНЕ СКУПШТИНЕ РЕПУБЛИКЕ СРБИЈЕ, ОДРЖАНЕ 28. ЈАНУАРА 2013. ГОДИНЕ

Седница је почела у 11,05 часова.

Седницом је председавао Дејан Раденковић, председник Одбора.

Седници су присуствовали чланови Одбора: Владимир Маринковић, Милован Марковић, Мујо Муковић, Срђан Спасојевић и Жељко Сушец.

Седници су присуствовали заменици одсутних чланова Одбора: Бојана Божанић, заменик Милана Лапчевића, Славољуб Влајковић, заменик Стефане Миладиновић, Рајко Стевановић, заменик Бранислава Јовановића и Срђан Миковић, заменик члана Одбора.

Седници нису присуствовали чланови Одбора: Зоран Бојанић, Горица Гајић, Радмила Геров, Слободан Јеремић, Владимир Јовановић, Милан Ковачевић и Милан Миросављевић, нити њихови заменици.

Поред чланова Одбора седници је присуствовао народни посланик Срђан Миливојевић.

Седници су присуствовали из Министарства саобраћаја: Мирјана Трифуновић, помоћник министра и Вељко Ковачевић, саветник.

На предлог председника Одбора, једногласно усвојен је следећи:

**Д Н Е В Н И Р Е Д**

1. Разматрање Предлога закона о државној припадности и упису пловила, у појединостима, и

1. Р а з н о.

Прва тачка дневног реда - **Разматрање Предлога закона о државној припадности и упису пловила, у појединостима**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о државној припадности и упису пловила.

I

Одбор је одлучио да предложи Народној скупштини да **прихвати** следеће амандмане:

- **на члан 13**, који су заједно поднеле народни посланици Донка Бановић и Милица Војић Марковић (једногласно), и

- **на члан 20**, који je поднелa народни посланик Донка Бановић (једногласно).

II

Одбор је одлучиода предложи Народној скупштини да **одбије** следеће амандмане:

- **на члан 3**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 5**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 12**, који су заједно поднеле народни посланици Донка Бановић и Милица Војић Марковић (2 ,,за“);

- **на члан 16**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 19**, који су заједно поднеле народни посланици Донка Бановић и Милица Војић Марковић (3 ,,за“);

- **на наслов** **изнад члана 20**, који је поднела народни посланик Милица Војић Марковић (1 ,,за“);

- **на члан 33**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 40**, који су заједно поднеле народни посланици Донка Бановић и Милица Војић Марковић (3 ,,за“);

- **на члан 52**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 55**, који је поднео народни посланик Маријан Ристичевић (3 ,,за“);

- **на члан 62**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 65**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 100**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 125**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 137**, који су заједно поднеле народни посланици Донка Бановић и Милица Војић Марковић (1 ,,за“);

- **на члан 144**, који су заједно поднеле народни посланици Донка Бановић и Милица Војић Марковић (1 ,,за“), и

- **на члан 185**, који је поднео народни посланик Маријан Ристичевић (0 ,,за“).

Одбор је размотрио и писани предлог народног посланика Срђана Миливојевића, упућен председнику Одбора, да се у члану 14. Предлога закона уместо речи: ,,Београд“ унесе реч: ,,Сталаћ“, са образложењем да ће се тако допринети развоју Сталаћа, Ћићевца и централне Србије.

У расправи, која је уследила, заменик члана Одбора Срђан Миковић је предложио да се о овом предлогу Одбор изјасни као о амандману Одбора.

Мирјана Трифуновић, помоћник министра саобраћаја, указала је да овај предлог амандмана није правно могућ, јер у Сталаћу не постоји лучка капетанија као предуслов за упис пловила, а да Лучка капетанија Београд једина има све неопходне административне капацитете у простору и у људству.

На крају расправе Одбор није прихватио овај предлог (3,,за“).

У дискусији су учествовали: Дејан Раденковић, Срђан Миливојевић, Вељко Ковачевић, Срђан Миковић, Срђан Спасојевић и Мирјана Трифуновић.

За известиоца Одбора на седници Народне скупштине одређен је Дејан Раденковић, председник Одбора.

Друга тачка дневног реда - **Р а з н о**

Под тачком разно председник Одбора је предложио да Радна група Одбора за представке до 1. фебруара 2013. године размотри представке упућене Одбору после 4. седнице Одбора.

На седници је вођен тонски запис.

Седница је закључена у 11,55 часова.

СЕКРЕТАР ПРЕДСЕДНИК ОДБОРА

Биљана Илић Дејан Раденковић